CELEX: 32016R0765
Language: hu
Date: 2016-03-11 00:00:00
Title: A Bizottság (EU) 2016/765 felhatalmazáson alapuló rendelete (2016. március 11.) a 606/2009/EK rendelet egyes borászati eljárások tekintetében történő módosításáról

18.5.2016   
               
               
                  HU
               
               
                  Az Európai Unió Hivatalos Lapja
               
               
                  L 127/1
               
            A BIZOTTSÁG (EU) 2016/765 FELHATALMAZÁSON ALAPULÓ RENDELETE
      (2016. március 11.)
      a 606/2009/EK rendelet egyes borászati eljárások tekintetében történő módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 75. cikke (2) bekezdésére és (3) bekezdése g) pontjára, valamint 147. cikke (3) bekezdése e) pontjára,
      mivel:
      
                  (1)
               
               
                  A 606/2009/EK bizottsági rendelet (2) 3. cikke értelmében az engedélyezett borászati eljárásokat az említett rendelet I.A. melléklete határozza meg. A Nemzetközi Szőlészeti és Borászati Szervezet (OIV) három új borászati eljárást fogadott el, amelyek a malolaktikus fermentációt beindító aktivátorok használatához, a bor glutationnal való kezeléséhez, illetve a must glutationnal való kezeléséhez kapcsolódnak. A technikai fejlődés figyelembevétele, valamint annak érdekében, hogy az uniós termelők is élni tudjanak a harmadik országok termelői előtt nyitva álló azonos lehetőségekkel, indokolt az OIV által meghatározott alkalmazási feltételek mellett engedélyezni az Unióban a szóban forgó új borászati eljárásokat.
               
            
                  (2)
               
               
                  A Bizottságnak a borászati eljárások engedélyezésekor az 1308/2013/EU rendelet 80. cikke (3) bekezdésének b) pontjával összhangban figyelembe kell vennie az emberi egészség védelmét.
               
            
                  (3)
               
               
                  A glutation antioxidatív tulajdonságaiért hasznosított vegyület, amely hatását a végtermékben is kifejti, ezért élelmiszer-adalékanyagként használatos. Jelenleg azonban nem szerepel az élelmiszerekben használható élelmiszer-adalékanyagoknak az 1333/2008/EK európai parlamenti és tanácsi rendelet (3) II. mellékletében található uniós jegyzékében. Következésképpen a bor, illetve a must glutationnal való kezelése mindaddig nem engedélyezhető új borászati eljárásként az Unióban, amíg a glutation az 1331/2008/EK európai parlamenti és tanácsi rendelet (4) 3. cikkének (2) bekezdésével összhangban, az Európai Élelmiszerbiztonsági Hatóság kedvező véleménye alapján felvételre nem kerül az élelmiszer-adalékanyagok uniós jegyzékébe.
               
            
                  (4)
               
               
                  A 606/2009/EK rendeletet ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      A 606/2009/EK rendelet módosítása
      A 606/2009/EK rendelet I.A. melléklete e rendelet mellékletének megfelelően módosul.
      2. cikk
      Ez a rendelet az Európai Unió Hivatalos Lapjában való kihirdetését követő hetedik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 11-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 347., 2013.12.20., 671. o.
      
      
         (2)  A Bizottság 2009. július 10-i 606/2009/EK rendelete a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
      
         (3)  Az Európai Parlament és a Tanács 2008. december 16-i 1333/2008/EK rendelete az élelmiszer-adalékanyagokról (HL L 354., 2008.12.31., 16. o.).
      
         (4)  Az Európai Parlament és a Tanács 2008. december 16-i 1331/2008/EK rendelete az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról (HL L 354., 2008.12.31., 1. o.).
      
         MELLÉKLET
         A 606/2009/EK rendelet I.A. melléklete a következőképpen módosul:
         
                     1.
                  
                  
                     a táblázat a következő 56. sorral egészül ki:
                     
                                 1
                              
                              
                                 2
                              
                              
                                 3
                              
                           
                                 Borászati eljárás
                              
                              
                                 Az alkalmazás feltételei
                              
                              
                                 A felhasználásra vonatkozó határértékek
                              
                           
                                 „56.
                              
                              
                                 A malolaktikus fermentációt beindító aktivátorok felhasználása
                              
                              
                                 A 22. függelékben megállapított feltételek mellett”
                              
                              
                                  
                              
                           
               
                     2.
                  
                  
                     a melléklet a következő 22. függelékkel egészül ki:
                     
                        „22. függelék
                        
                           A malolaktikus fermentációt beindító aktivátorok
                        
                        A kezelés célja malolaktikus fermentációt beindító aktivátorok hozzáadása a borhoz az alkoholos erjedés végén vagy azt követően, a malolaktikus fermentáció előmozdítása érdekében.
                        A malolaktikus fermentáció beindítása, kinetikája, illetve végbemenetele a következők révén mozdítható elő:
                        
                                    a)
                                 
                                 
                                    a tejsavbaktériumok környezetének tápanyagokkal és növekedési faktorokkal történő dúsítása;
                                 
                              
                                    b)
                                 
                                 
                                    egyes baktériumgátlók adszorpciója.
                                 
                              
                           Követelmények
                        
                        
                                    a)
                                 
                                 
                                    Aktivátorként mikrokristályos cellulóz vagy az élesztők bomlásából származó termékek (autolizátok, inaktivált élesztők, élesztősejtfalak) szolgálhatnak.
                                 
                              
                                    b)
                                 
                                 
                                    Az aktivátorok a malolaktikus fermentáció előtt vagy alatt adhatók a borhoz vagy az erjedésben lévő borhoz.
                                 
                              
                                    c)
                                 
                                 
                                    Az aktivátorok nem idézhetnek elő érzékszervi eltéréseket a borban.
                                 
                              
                                    d)
                                 
                                 
                                    A malolaktikus fermentációt beindító aktivátoroknak meg kell felelniük az OIV által közzétett Nemzetközi borászati kódexben foglalt specifikációknak. Amennyiben az aktivátor szerepét mikrokristályos cellulóz tölti be, annak meg kell felelnie a 231/2012/EU bizottsági rendelet (*) mellékletében foglalt specifikációknak.
                                 
                              
                     
                        (*)  A Bizottság 2012. március 9-i 231/2012/EU rendelete az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékok specifikációinak meghatározásáról (HL L 83., 2012.3.22., 1. o.).”"